钦定古今图书集成/理学汇编/学行典/第202卷 > 李支承
## 钦定古今图书集成/理学汇编/学行典/第202卷 > 李支承

按《永城县志》：李支承，父棨，中风痿痹，卧床褥，支承侍
左右，饮食药饵，亲尝后进，数年无少怠。常夜焚香吁
天，祈以身代，父竟不起。支承哀毁骨立，不饮酒茹荤，
不入室者三年，由是绝意仕进，笃志养母。崇祯辛巳，
以疾卒，年四十九。病革，属其子曰：“善事祖母，代我子
养，不克终之恨，生死惟亲是念。”支承真孝子哉！